Універсітэт Тунцзі

міні|250пкс
міні|250пкс
міні|250пкс
Універсітэт Тунцзі () — вышэйшая навучальная ўстанова ў Шанхаі, Кітайская Народная Рэспубліка.

Ва ўніверсітэце вучыцца каля 50 000 студэнтаў і аспірантаў. ВНУ выдае дыпломы ступеняў бакалаўра, магістра і доктара.

 Структура і спецыялізацыя 

У складзе ўніверсітэта Тунцзі 19 факультэтаў:

 Каледж архітэктуры і гарадскога планавання;
 Мастацтваў і камунікацый;
 Будаўніцтва;
 Эканомікі і менеджменту;
 Інфармацыйных тэхналогій;
 Геалагічны;
 Экалогіі;
 Замежных моў;
 Палітыкі і права;
 Машынабудавання;
 Медыцынскі:
 Жаночы;
 Транспартны;
 Прыродазнаўчых навук;
 Кінематаграфічны;
 Аэракасмічны
 Біятэхнічны;
 Аўтамабільны;
 Праграмнага забеспячэння.

Таксама ва ўніверсітэце дзейнічаюць інстытуты паслядыпломнай адукацыі.

 Гісторыя стварэння і станаўлення 
У 1907 годзе Эрых Паўлун заснаваў нямецкую медыцынскую школу Тунцзі. У 1912 годзе ў навучальныя праграмы ўстановы былі дададзены тэхнічныя прадметы і назва была зменена на Медыцынская і інжынерная школа Тунцзі. Статус універсітэта школа атрымала ў 1923 годзе, а ў 1927 была перайменавана ў Нацыянальны універсітэт Тунцзі.

Пасля пачатку япона-кітайскай вайны, у верасні 1937 года ўніверсітэт быў эвакуіраваны з Шанхая ў Цзіньхуа (правінцыя Чжэцзян), Ганьчжоу (правінцыя Цзянсу), Хэчжоу (правінцыя Гуандун), Куньмін і іншыя месцы. У 1940 годзе эвакуіраваны далей, у Лічжуан (цяпер у акрузе Ібінь), у правінцыі Сычуань. У 1946 годзе ўніверсітэт вярнуўся ў Шанхай.

У пачатку 1950-х гадоў частка факультэтаў была перанесена ў іншыя ўніверсітэты. Так напрыклад факультэты матэматыкі і фізікі былі ўключаныя ў склад Фуданьскага ўніверсітэта. А факультэты электратэхнікі і суднабудавання перанесены ў Шанхайскі ўніверсітэт Цзяатун.

У 1978 годзе ўніверсітэт Тунцзі аднавіў супрацоўніцтва з універсітэтамі Германіі і стаў акном у культурным і навуковым абмене паміж Кітаем і Германіяй.

З 1995 года універсітэт прымае ўдзел у Праекце 211. У 1996 годзе Універсітэт Тунцзі быў аб’яднаны з Шанхайскім універсітэтам гарадскога будаўніцтва, а ў 2000 годзе з Шанхайскім чыгуначным універсітэтам. З 2002 года універсітэт Тунцзі ўдзельнічае ў Праекце 985.

 Спасылкі 

 Універсітэт «Тунцзи»
 Афіцыйны сайт

Катэгорыя:Адукацыя ў Шанхаі
Катэгорыя:Універсітэты Кітая